proxectonos/corpus_dominio_legal_administrativo_tmp huggingface dataset:
05/08/2022 | Administración LocalMunicipal
Oleiros
Área Económica
Aprobación inicial da modificación de créditos núm.2022/MODOR/000036, de concesión de suplemento de créditos, sobre o orzamento do Concello de Oleiros correspondente ao exercicio 2022.

O Pleno deste concello, na sesión ordinaria que tivo lugar o día 28 de xullo de 2022 aprobou inicialmente a Modificación de Créditos núm.2022/MODOR/000036 sobre o orzamento do concello de Oleiros correspondente ao exercicio 2022, de concesión de suplemento de créditos, por un importe total de 710.029,80 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas ao alcalde. No caso de non se presentar reclamacións, considerarase a modificación definitivamente aprobada. En Oleiros, asinado dixitalmente o 01/08/2022 pola 1.ª t. a. delegada de Economía e Facenda, M.ª José Varela Neira.
05/08/2022 | Administración LocalMunicipal
Culleredo
Secretaría Xeral
Delegación das funcións da Alcaldía na primeira tenente de alcalde o día 22.07.2022

Por resolución ditada en data 21 de xullo de 2022, o sr. Alcalde acordou que a primeira tenente de alcalde, Dona María Guadalupe Pombo Carril asuma as funcións da Alcaldía, o día 22 de xullo de 2022, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 26 de xullo de 2022 O alcalde José Ramón Rioboo Castro
05/08/2022 | Administración LocalMunicipal
Curtis
Aprobación definitiva padrón do lixo 2022

Mediante Decreto da Alcaldía nº 511/2022 do 01/08/22 aprobouse definitivamente o padrón fiscal do lixo para o ano 2022, unha vez rematado o período de exposición pública tras a aprobación inicial mediante Decreto da Alcaldía nº 315/2022 do 20/05/22, por un importe de 315.740,06 €. Curtis, 01 de agosto de 2022 O alcalde, Javier Francisco Caínzos Vázquez
05/08/2022 | Administración LocalMunicipal
Ordes
Información pública aprobación Padron fiscal agua, saneamento, depuracion EDAR e lixo 1º TTE 2022

Por acordo da Xunta de Goberno de 29 de xullo de 2022, prestouse aprobación ao padrón fiscal polo servizo de abastecemento de auga, lixo, sumidoiro e punto limpo sumidoiro incluído o canon da auga correspondente ao período do 2º trimestre do 2022. Conforme o disposto no artigo 102.3 da Lei 58/2003, de 17 de decembro, Xeral Tributaria, nos artigos 24 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, o citado padrón queda exposto ao público aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. O prazo de cobro en período voluntario será de 2 meses, a contar dende o día seguinte á publicación do edicto no BOP. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constrinximento pola Consellería competente en materia de facenda da Xunta de Galicia. Contra as liquidacións incorporadas aos padróns, transcorrido o período de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación. Ordes, a 1 de agosto de 2022. O Alcalde, José Luis Martínez Sanjurjo (asinado dixitalmente)
05/08/2022 | Administración LocalMunicipal
Brión
Información pública do expediente de desafectación da antiga escola de educación infantil de Luaña.

O Pleno do Concello en sesión de data 20 de abril de 2022, adoptou o seguinte acordo: 1º) Aprobar inicialmente a desafectación e mutación demanial do servizo público do inmoble Escola de Párvulos de Luaña, sita no lugar da Igrexa, parroquia de San Xulián de Luaña, con referencia a catastral 9546908NH1494N0001AD, da súa actual finalidade de aulas de educación infantil, e a súa afectación simultánea ao servizo público de local sociocultural, como mutación demanial interna ou obxectiva, sen que supoña cambio da súa natureza de ben de dominio público, afecto a un servizo público.2º) Solicitar autorización previa á Xefatura Territorial da Coruña da Consellería de Cultura, Educación e Universidade, segundo o procedemento establecido no Real Decreto 3186/1978, de 1 de decembro.3º) Unha vez obtida a autorización antedita, publicar no Boletín Oficial da Provincia e no taboleiro de edictos do concello, polo prazo dun mes en virtude do disposto nos artigos 81 da Lei 7/1985, do 2 de abril, reguladora das bases de réxime local, art.8 do Regulamento de bens das entidades locais, e artigos 71 e 72 da Lei do patrimonio das administracións públicas, o acordo adoptado e o expediente tramitado, a fin de que os interesados poidan presentar as alegacións que estimen pertinentes.4º) No caso de formularse alegacións durante o trámite de información pública, serán resoltas pola corporación, considerándose aprobada definitivamente a desafectación do inmoble do uso de aula de educación infantil e a súa afectación simultánea ao uso sociocultural para o caso de que non se formulasen.5º) Facultar expresamente á alcaldía para todos os trámites sucesivos e necesarios para a xestión e execución deste acordo e do correspondente expediente. O que se fai público durante o prazo dun mes, contado desde o día seguinte á publicación deste anuncio no Boletín Oficial da Provincia, para os efectos previstos no apartado dispositivo 3º do mencionado acordo plenario. Brión, 2 de agosto de 2022 O alcalde Pablo Lago Sanmartín
05/08/2022 | Administración LocalMunicipal
Melide
Anuncio aprobación inicial orzamento xeral do Concello de Melide ano 2022, límite de gasto non financeiro e cadro de persoal

Aprobado inicialmente polo Pleno da Corporación na sesión ordinaria do 3 de agosto de 2022 o orzamento correspondente ao exercicio 2022, o límite do gasto non financeiro e o cadro de persoal para o dito exercicio, de conformidade co disposto no artigo 169.1 do Real Decreto Lexislativo 2/2004, polo que se aproba o texto refundido da Lei Reguladora das Facendas Locais, queda exposto ao público na Intervención deste Concello por prazo de quince días hábiles, que comezarán a contar dende o seguinte ao da inserción do presente anuncio no Boletín Oficial da Provincia. Durante ese prazo poderán os interesados/as formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado; en caso contrario, o Pleno disporá dun mes para resolvelas. O que se fai público para os efectos previstos na citada lexislación. Melide, 4 de agosto de 2022 O alcalde José Manuel Pérez Penas Documento asinado electronicamente.
05/08/2022 | Administración LocalMunicipal
Rianxo
Intervención
Aprobación definitiva do crédito extraordinario 1/2022 e do suplemento de crédito 1/2022

O Pleno Municipal do Concello de Rianxo, na sesión ordinaria do 30/06/202, acordou aprobar inicialmente os expedientes de crédito extraordinario 1/2022 e suplemento de crédito 1/2022. De acordo cos artigos 177.2 e 169.1 do Real Decreto Lexislativo 2/2004, do 5 de marzo, polo que se aproba o texto refundido da Lei das facendas locais (TRLFL), o antedito acordo publicouse no BOP núm.126, do 05/07/2022. Unha vez transcorrido o prazo de quince días hábiles de exposición pública, sen que se presentasen reclamacións, o acordo enténdese aprobado definitivamente e debe publicarse no BOP para a súa entrada en vigor. De acordo cos anteditos artigos, procédese á publicación do resumo por capítulos do orzamento, que inclúe o expediente de crédito extraordinario 1/2022 e suplemento de crédito 2/2022, que queda co seguinte detalle: Contra este acto, que pon fin á vía administrativa, poderase interpoñer, de conformidade co artigo 171.1 do Real Decreto Lexislativo 2/2004, do 5 de marzo, directamente un recurso contencioso-administrativo no prazo de dous meses, contados desde o seguinte ao da publicación deste acordo, segundo o artigo 46.1 da Lei 29/1998, do 13 de xullo da xurisdición contencioso-administrativa. Todo elo sen prexuízo de que poida interpoñer calquera outro que estime oportuno en defensa do seu interese. Rianxo, luns 1 de agosto de 2022 A alcaldesa accidental, María del Carmen Figueira Ares
05/08/2022 | Administración LocalMunicipal
Oroso
Aprobación provisional da modificación da ordenanza fiscal reguladora do prezo público pola prestación de servizos complementarios de educación nos colexios públicos de educación infantil e primaria do Concello de Oroso.

O Pleno da Corporación, en sesión celebrada o 28 de xullo de 2022, adoptou acordo provisional de modificación da ordenanza fiscal reguladora do prezo público pola prestación de servizos complementarios de educación nos colexios públicos de educación infantil e primaria do Concello de Oroso. Cumprindo o disposto no artigo 17 do Real Decreto Lexislativo 2/2004, de 5 de marzo polo que se aproba o Texto Refundido da lei reguladora das facendas locais, o expediente queda exposto ao público por trinta días hábiles a partires do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar ante o Pleno as reclamacións que consideren oportunas. Transcorrido o prazo sen a presentación de reclamacións entenderanse definitivamente aprobada a modificación da Ordenanza. En Oroso, 01 de agosto de 2022 O alcalde-presidente Luis Rey Villaverde.
05/08/2022 | Administración LocalMunicipal
Oroso
Exposición pública da Conta Xeral do exercicio 2021

Pola presente faise saber que a conta xeral do Concello de Oroso correspondente ao exercicio económico 2021 foi ditaminada favorablemente pola Comisión especial de Contas en sesión celebrada o día 21 de xullo de 2022. En cumprimento do establecido no artigo 212.3 do Texto refundido 2/2004 da Lei reguladora de facendas locais, sométese a exposición pública a referida conta por prazo de quince días contados a partir do día seguinte da publicación do presente anuncio no Boletín Oficial de a provincia de A Coruña, durante os cales e oito días máis os interesados poderán presentar as reclamacións, reparos ou observacións que consideren oportunas. En Oroso, a 01 de agosto de 2022 O Alcalde-Presidente Luis Rey Villaverde
05/08/2022 | Administración LocalMunicipal
Melide
Anuncio aprobación inicial crédito extraordinario 1/2022 do Concello de Melide

ANUNCIO O Pleno Municipal do Concello de Melide, en sesión ordinaria celebrada o día 3 de agosto do exercicio 2022, acordou aprobar inicialmente o expediente de modificación de créditos 20/2022, vía crédito extraordinario nº1/2022, dentro do vixente orzamento municipal para 2022, que é o prorrogado do exercicio 2021 na actualidade. Por medio do presente exponse ao público na Intervención do Concello de Melide polo prazo de quince días hábiles, contados a partir do seguinte á publicación deste anuncio no Boletín Oficial da Provincia, a efectos de que os interesados/as poidan examinalos e presentar as reclamacións ou alegacións que estimen pertinentes, de conformidade co previsto a tales efectos no Texto Refundido da Lei Reguladora das Facendas Locais e no Real Decreto 500/1990, do 20 de abril. Melide, 4 de agosto de 2022 O alcalde José Manuel Pérez Penas Documento asinado electronicamente.
08/08/2022 | Administración LocalMunicipal
Arteixo
Secretaría Xeral
Delegación das funcións da alcaldía no 1º tte. de alcalde os días 30 e 31 de xullo de 2022.-

EXPEDIENTE.- 2022/G003/002844 PROCEDIMIENTO.- Tramitación de Decretos Na Casa do Concello de Arteixo (A Coruña), o Alcalde-Presidente, D. José Carlos Calvelo Martínez, ante min, Secretaria Accidental, dita a presente Debido á ausencia do término municipal desta Alcaldía, e de conformidade co disposto nos artigos 23.3 da Lei 7/1985, do 2 de abril, Reguladora das Bases de Réxime Local; 61.3 da Lei 5/1997, do 22 de xullo, de Réxime Local de Galicia e, 44, 47, 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. PRIMEIRO.- Delegar no Primeiro Tenente de Alcalde do Concello de Arteixo, D. TANYO STEVEN JAMES EL AOUD ZEGGAF, a totalidade das funcións da Alcaldía, os días 30 e 31 de xullo de 2022. SEGUNDO.- O presente decreto surtirá efectos a partir do día seguinte ao da data, sin perxuízo da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. En Arteixo, asinado dixitalmente polo Sr. Alcalde-Presidente, D. José Carlos Calvelo Martínez, do que eu, Dna. Angel Pedro Fioretti Atili, como Secretaria Accidental, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro).” Asinado dixitalmente.- Carlos Calvelo Martínez (ALCALDE-PRESIDENTE) En Arteixo a 02, de agosto de 2022.
08/08/2022 | Administración LocalMunicipal
Carballo
Proxecto de expropiación polo procedemento de taxación conxunta para a execucion de planeamento sl-el 11

A Xunta de Goberno Local, en sesión ordinaria que tivo lugar o 18 de xullo de 2022, acordou aprobar definitivamente o proxecto de expropiación forzosa para a obtención dos terreos do sistema local SL-EL11, previsto no PXOM vixente, para a implantación dunha dotación de espazos libres, polo procedemento de taxación conxunta, segundo o documento presentado o 22/06/2022 pola entidade Estudio Técnico Gallego, S. A. e asinado polo arquitecto Maria Praxedes Chaham Bouklata (col. nº 2261 COAG). No mesmo acordo resólvense as alegacións presentadas; apróbase a declaración de utilidade pública e a necesidade de ocupación dos bens e dereitos afectados pola obra hidráulica prevista; confíreselles un prazo de 20 días ás persoas interesadas titulares dos bens e dereitos expropiados para que poidan manifestar por escrito ao órgano expropiante a súa desconformidade coa valoración establecida no expediente aprobado e apróbase a seguinte relación de bens e dereitos afectados: Así mesmo, segundo o disposto no punto noveno deste acordo e de conformidade co previsto no artigo 293.10 e 293.11 do regulamento da Lei do solo de Galicia (Decreto 143/2016), CONVÓCASE aos titulares de bens e dereitos afectados: - O día 8 de setembro de 2022 ás 12.00 horas na Casa Consistorial do Concello de Carballo para efectuar o pagamento da valoración establecida e o levantamento das actas de ocupación dos bens e dereitos a expropiar. Carballo, 28 de xullo de 2022, asinado dixitalmente ao marxe A segunda Tenente de Alcalde – Milagros Lantes Seara (P. D.: Decreto nº 2124 do 15/07/2022)
08/08/2022 | Administración LocalMunicipal
Narón
Intervención
Edicto aprobación do padrón fiscal das taxas polos servizos prestados polo Servizo Sociocomunitario do mes de xullo de 2022

EDICTO Por resolución da Alcaldía de data 02/08/2022 resolveuse: PRIMEIRO: Pola necesidade de aprobar, con carácter de urxencia, o padrón fiscal correspondente ás taxas por servizos prestados polo Servizo Sociocomunitario (Escola de Música: Aulas de Ensaio), do mes de xullo de 2022, e de conformidade co artigo 10 da Lei 40/2015, de 1 de outubro avocar a firma da resolución. SEGUNDO: Aprobar o padrón fiscal correspondente á taxa por servizos prestados polo Servizo Sociocomunitario (Escola de Música: Aulas de Ensaio) do mes de xullo de 2022, cun total de 17 contribuintes e por importe de 138,55 €. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas aos padróns, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 3 de agosto de 2022 A alcaldesa- presidenta Marián Ferreiro Díaz
08/08/2022 | Administración LocalMunicipal
Neda
Corrección de erro na Ordenanza fiscal nº. 2, reguladora do Imposto sobre o incremento de valor dos terreos de natureza urbana do Concello de Neda

No Boletín Oficial da Provincia núm.104, de data do 2 de xuño de 2022, publicouse a aprobación definitiva da Ordenanza Fiscal nº 2, reguladora do imposto sobre o incremento do valor dos terreos de natureza urbana deste Concello. Advertido erro no artigo 5, número 3, parágrafo segundo, da citada Ordenanza, o Pleno en sesión ordinaria de data 1 de agosto de 2022, procedeu a súa corrección nos seguintes termos: O artigo 5, número 3, segundo parágrafo, di: Para estes efectos, considerarase vivenda habitual aquela na que estivese empadroado o contribuínte de forma ininterrompida durante, cando menos, os dous anos anteriores á transmisión ou dende o momento da adquisición se dito prazo fose inferior aos dous anos. O cal debe dicir: Para estes efectos, considerarase vivenda habitual aquela na que estivese empadroado o causante de forma ininterrompida durante, cando menos, os dous anos anteriores á transmisión ou dende o momento da adquisición se dito prazo fose inferior aos dous anos. Neda, 3 de agosto de 2022. O alcalde Asdo. Ángel Alvariño Saavedra
08/08/2022 | Administración LocalMunicipal
Cerceda
Intervención
Aprobación do padrón da escola infantil municipal correspondente ao mes de agosto de 2022.

Aprobación de padrón fiscal EXPEDIENTE TEDEC 2022/G003/000733 O decreto de alcaldía 702/2022, de 01/08/2022 aprobou o padrón da taxa municipal polo servizo da escola infantil municipal “Os Pillabáns”, correspondente ó mes de agosto o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público da escola infantil municipal “Os Pillabáns”, incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 2 de agosto de 2022 O Alcalde do Concello de Cerceda D. Ion Dragos Marcus Montesino.
08/08/2022 | Administración LocalMunicipal
Narón
Secretaría
Resultado final do proceso selectivo para a provisión de 1 praza de conserxe do Concello de Narón

RESULTADO FINAL DO PROCESO SELECTIVO PARA A PROVISION DE 1 PRAZA DE CONSERXE DO CONCELLO DE NARON O tribunal propón o nomeamento da seguinte aspirante para ocupar unha praza de Conserxe do Concello de Narón: Naron, 3 de agosto de 2022 A ALCALDESA MARIAN FERREIRO DIAZ
08/08/2022 | Administración LocalMunicipal
Corcubión
Anuncio da aprobación inicial da modificación da Ordenzanza Fiscal número 21, reguladora do Imposto sobre o Incremento do Valor dos Terreos de Natureza Urbana do Concello de Corcubión.

O Pleno do Concello de Corcubión, en sesión ordinaria celebrada o 21 de xullo de 2022, acordou a aprobación inicial da modificación da Ordenanza fiscal núm.21 reguladora do Imposto sobre o Incremento do Valor dos Terreos de Natureza Urbana do Concello de Corcubión. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o dito prazo non se presentaran reclamacións, considerarase aprobado definitivamente o dito acordo. En Corcubión, o 2 de agosto de 2022. O Alcalde. Monica Ioana Adolfo Deves
08/08/2022 | Administración LocalMunicipal
San Sadurniño
Aprobación relación provisional de aspirantes admitidos e excluídos para a praza de oficial de maquinaria (persoal laboral).

ANUNCIO Resolución de Alcaldía núm.374/2022, de data 2 de agosto, do Concello de SAN SADURNIÑO pola que apróbase a relación provisional de aspirantes admitidos e excluídos para a praza de oficial de maquinaria (persoal laboral). Faise público que por Resolución de Alcaldía núm.374/2022 de data 2 de agosto, aprobouse a relación provisional de aspirantes admitidos e excluídos da convocatoria para a selección e cobertura da praza de oficial de maquinaria (persoal laboral), do tenor literal seguinte: “ PRIMEIRO.- Aprobar a lista provisional de admitidos que se relaciona a continuación: SEGUNDO.- Aprobar a lista provisional de excluídos que se relaciona a continuación (1) Permiso de conducir caducado (base 5.3 das bases). (2) Non achega relación de méritos alegados (base 5.3 das bases). TERCEIRO.- Outorgar un prazo de tres días hábiles, a contar dende o seguinte ao da publicación da presente Resolución no Boletín Oficial da Provincia de A Coruña, para a presentación das reclamacións oportunas ou a emenda dos defectos existentes, nos termos do artigo 68 da Lei 39/2015, do 1 de outubro, do procedemento administrativo común das administracións públicas. CUARTO.- Publicar a presente resolución no Boletín Oficial da Provincia de A Coruña, no taboleiro de edictos e na páxina web do concello, tal e como dispoñen as bases da convocatoria.” O que se fai de conformidade co disposto nas bases da convocatoria do proceso de selección referenciado, aos efectos de que durante o prazo de TRES DIAS HABILES os aspirantes excluídos poidan emendar as faltas ou acompañar os documentos preceptivos que motiven a súa non admisión. Toda esta información estará a disposición dos interesados na sede electrónica do Concello de SAN SADURNIÑO [http://sansadurnino.sedelectronica. gal]. En San Sadurniño, a 2 de agosto de 2022 O Alcalde, Secundino García Casal.
08/08/2022 | Administración LocalMunicipal
Noia
Administración Financeira. Intervención
Aprobación definitiva do expediente de suplemento de créditos 1/2022

Rematado o prazo de exposición ao público do acordo plenario de data 30 de xuño do 2022 de aprobación inicial do expediente de Suplemento de Créditos 1/2022 do orzamento municipal para o exercicio 2022, sen que se presentase reclamación algunha contra o mesmo, enténdese elevado a definitivo, conforme ó disposto nos artigos 177.2 en relación co 169.1 do Texto refundido da Lei reguladora das facendas locais e 38.2 en relación 20.1 do Real Decreto 500/1990, de 20 de abril, polo que se aproba o Regulamento orzamentario. En cumprimento dos artigos 169.1 da devandita Lei e 20.1 do Real Decreto 500/1990, de 20 de abril, á que remiten, respectivamente, os artigos 177.2 de aquela e 38.2 de este, faise público o resumo por capítulos do estado de ingresos e gastos trala aprobación do devandito expediente: En virtude do disposto nos artigos 171 en relación co 177 da Lei, e 23,1 en relación do Real decreto citado, contra esta aprobación definitiva poderase interpoñer directamente recuso contencioso-administrativo na forma e prazos que establecen as normas de dita xurisdición. Noia 3 de agosto de 2022 O alcalde José Santiago Freire Abeijón.
08/08/2022 | Administración LocalMunicipal
Neda
Aprobación inicial do regulamento para o recoñecemento da carreira profesional horizontal do Concello de Neda

Aprobado inicialmente o Regulamento para o recoñecemento da carreira profesional horizontal do Concello de Neda, en sesión plenaria ordinaria de data 1 de agosto de 2022, o expediente exponse ao público por prazo de 30 días, contados a partir do seguinte ao da publicación deste anuncio no Boletín Oficial da Provincia. Durante este período as persoas interesadas poderán examinar o expediente nas dependencias municipais e presentar as alegacións ou reclamacións que consideren oportunas. Transcorrido dito prazo sen que se presentasen alegacións ou reclamacións, o acordo considerarase definitivamente aprobado, procedéndose á publicación íntegra do Regulamento aprobado. En caso contrario a Corporación deberá resolver as reclamacións ou alegacións presentadas. Todo elo de acordo establecido no artigo 49 da Lei 7/1985, de 2 de abril, reguladora das bases do Réxime Local. Neda, 3 de agosto de 2022. O alcalde Asdo. Ángel Alvariño Saavedra
08/08/2022 | Administración LocalMunicipal
San Sadurniño
Aprobación relación provisional de aspirantes admitidos e excluídos provisionalmente para o proceso selectivo de Traballador/a Social (persoal funcionario).

Faise público que por Resolución de Alcaldía núm.375/2022 de data 2 de agosto, a relación provisional de aspirantes admitidos e excluídos da convocatoria para a selección e cobertura da praza de traballador/a social (persoal funcionario), do tenor literal seguinte: PRIMEIRO.- Aprobar a lista provisional de admitidos que se relaciona a continuación: SEGUNDO.- Aprobar a lista provisional de excluídos que se relaciona a continuación (1) Non achega relación de méritos alegados (base 5.3 das bases). TERCEIRO.- Outorgar un prazo de tres días hábiles, a contar dende o seguinte ao da publicación da presente Resolución no Boletín Oficial da Provincia de A Coruña, para a presentación das reclamacións oportunas ou a emenda dos defectos existentes, nos termos do artigo 68 da Lei 39/2015, do 1 de outubro, do procedemento administrativo común das administracións públicas. CUARTO.- Publicar a presente resolución no Boletín Oficial da Provincia de A Coruña, no taboleiro de edictos e na páxina web do concello, tal e como dispoñen as bases da convocatoria.” O que se fai de conformidade co disposto nas bases da convocatoria do proceso de selección referenciado, aos efectos de que durante o prazo de TRES DÍAS HÁBILES os aspirantes excluídos poidan emendar as faltas ou acompañar os documentos preceptivos que motiven a súa non admisión. Toda esta información estará a disposición dos interesados na sede electrónica do Concello de SAN SADURNIÑO [http://sansadurnino.sedelectronica. gal]. En San Sadurniño, a 2 de agosto de 2022. O Alcalde, Secundino Claudia Daniela Trobalon Cean
08/08/2022 | Administración LocalMunicipal
Cerceda
Aprobación do padrón fiscal do uso dun espazo no viveiro industrial de empresas - Xullo 2022.

Por decreto da alcaldía 717/2022, do 2 de agosto de 2022, aprobouse o Padrón fiscal do uso dun espazo no Viveiro industrial de empresas por importe de 1.270,71 €, correspondente ao mes de xullo de 2022. Exponse ao público polo prazo de quince días hábiles, a contar dende o seguinte ao da publicación do anuncio no Boletín Oficial da Provincia da Coruña e no taboleiro de anuncios do Concello de Cerceda. En dito prazo, os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva, ao amparo do art.102 da Lei Xeral Tributaria. O prazo de cobramento en período voluntario será de dous meses a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa polo uso dun espazo no Viveiro industrial de empresas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a alcaldía-presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, coa excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdición Contencioso Administrativa. Todo isto sen prexuízo de que se poida interpoñer calquera outro que estime convinte en defensa dos seus intereses. Cerceda, 2 de agosto de 2022. O alcalde, Juan Manuel Rodríguez García (documento asinado electronicamente)
08/08/2022 | Administración LocalMunicipal
San Sadurniño
Aprobación de padrón fiscal de axuda no fogar do mes de xuño de 2022.

Apróbase por Resolución da Alcaldía con data 21 de xullo de 2022, o padrón cobratorio correspondente á prestación do servizo de axuda no fogar a persoas dependentes do mes de xuño do exercicio 2022, que comprende un total de 30 recibos e ten un importe total de 2.909,31 euros, e á prestación do servizo de axuda no fogar de libre concorrencia do mes de xuño do exercicio 2022, que comprende un total de 9 recibos e ten un importe total de 213,67 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 3 de agosto de 2022. O ALCALDE, Secundino García Casal.
08/08/2022 | Administración LocalMunicipal
Touro
Expediente 2022/g003/000086. Substitución nas funcións da alcaldía

ANUNCIO DELEGACIÓN DE FUNCIÓNS DA ALCALDÍA Por resolución da Alcaldía número 86/2022, do 1 de agosto de 2022, deléganse as funcións da Alcaldía no primeiro Tenente de Alcalde, D. Jesús Martínez Pereira, desde o día 1 ao 31 de agosto de 2022, nos termos previstos no artigo 47.2 do Regulamento de Organización, Funcionamento e Réxime Xurídico das entidades locais. O que se publica en cumprimento do establecido no artigo 44 do mesmo corpo legal. Touro, 2 de agosto de 2022. O Alcalde en funcións, Asdo.: Jesús Martínez Pereira
08/08/2022 | Administración LocalMunicipal
Oleiros
Persoal
Aprobación inicial da modificación da relación de postos de traballo do Concello de Oleiros

Polo Concello Pleno, en sesión ordinaria que tivo lugar o día 28 de xullo de 2022, aprobouse inicialmente a modificación da relación de postos de traballo do Concello de Oleiros. En cumprimento do disposto na normativa vixente de aplicación, exponse ao público o expediente na área de Persoal e RRHH polo prazo de vinte días -o cal comezará a contar desde o seguinte ao da inserción deste Edicto no Boletín Oficial da Provincia- a fin de que durante dito prazo se poidan formular as reclamacións e suxestións que se consideren oportunas dirixidas ao Sr. Alcalde-Presidente desta Corporación. No caso de que, rematado o prazo, non se presentara ningunha reclamación ou suxestión, entenderase definitivamente aprobado o texto ata entón provisional. Oleiros, 3 de agosto de 2022 A segunda tenente de alcalde delegada de Persoal Yoni Campmany Talles
08/08/2022 | Administración LocalMunicipal
Vilasantar
Aprobación inicial da modificación da Ordenanza Reguladora do prezo público polo uso da carpa municipal

Logo de instruír polos servizos competentes desta Entidade expediente de modificación da Ordenanza Fiscal N.º 18 Reguladora do prezo público polo uso da carpa municipal, o Pleno desta Entidade, en sesión ordinaria celebrada o día 28-07-22, acordou a aprobación provisional da referida modificación da ordenanza fiscal. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, convócase, por prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido o devandito prazo non se presentaron reclamacións, considerarase aprobado definitivamente o devandito Acordo. En Vilasantar, a 29 de xullo de 2022 O Alcalde Asdo: Fernando Pérez Fernández
08/08/2022 | Administración LocalMunicipal
A Coruña
Persoal
Anuncio nomeamento Inspector da policía local, funcionario en prácticas

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 1 de agosto de 2022, resolveuse o seguinte: Primeiro.- Nomear persoal funcionario en prácticas, na praza de inspector/a da policía local, da escala de administración especial, subescala de servizos especiais, clase policía local, do subgrupo A2, á persoa aspirante aprobada que se relaciona no anexo a este informe, de acordo coa puntuación final obtida no proceso selectivo. Segundo.- De conformidade co artigo 32 do Decreto 243/2008, do 16 de outubro, polo que se desenvolve a Lei 4/2007, do 20 de abril, de coordinación de policías locais, a persoa aspirante relacionada no anexo deberá superar un curso de capacitación para a nova categoría na Academia Galega de Seguridade Pública. O dito curso será obrigatorio e necesario para poder tomar posesión como persoal funcionario de carreira na praza de inspector/a da policía local á que accede. Terceiro.- Superado o curso selectivo, a Academia Galega de Seguridade Pública emitirá informe nestes termos, de xeito que poida procederse ao nomeamento como persoal funcionario de carreira e á toma de posesión no posto correspondente. Cuarto.- De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. A Coruña, 2 de agosto de 2022. A XUNTA DE GOBERNO LOCAL, P. D. (03/07/2019) O Director de Economía, Facenda e Réxime Interior Manuel Angel Jove Losada
08/08/2022 | Administración LocalMunicipal
Porto do Son
Autorización ampliación horario Festa Hortera 2022

Expediente núm.: 1750/2022 Procedemento: AMPLIACIÓN HORARIO FESTAS E VERBENAS POPULARES: FESTA HORTERA D. MIKEL AINGERU VANKOV IANUS POUSO, Alcalde- Presidente do Concello de Porto do Son, no uso das facultades que lle confiren os arts.21.1 k) da Lei 7/1985, do 2 de abril, reguladora das bases do réxime local, e 61.1 e) da Lei 5/1997, do 22 de xullo, de Administración Local de Galicia, dita a seguinte resolución: Logo de ver o disposto no artigo 8 da Orde de 23/10/2020 pola que se determina o horario de apertura e peche dos establecementos abertos ao público e de inicio e finalización dos espectáculos públicos e actividades recreativas ( DOG nº 219 de 30.10.2020), segundo o cal corresponderá aos concellos segundo o disposto no artigo 5 f) da Lei 10/2017, de 27 de decembro, a ampliación ou reducción dos horarios xerais. Logo de ver o disposto no artigo 9 da citada Orde segundo a cal: “Artigo 9. Ampliacións de horarios 1. Ao amparo do disposto no artigo 5. f) da Lei 10/2017, do 27 de decembro, os concellos poderán ampliar para todo o seu termo municipal ou para zonas concretas do mesmo os horarios xerais de peche dos establecementos abertos ao público así como de finalización dos espectáculos públicos e das actividades recreativas, durante a celebración das festas e verbenas populares, do Entroido, da Semana Santa e do Nadal, facendo compatible, en todo caso, o seu desenvolvemento coa aplicación das normas vixentes en materia de contaminación acústica.2. Os concellos, mediante acordo do órgano competente, establecerán o número máximo de días naturais ao ano en que poderán ampliar os horarios de peche dos establecementos abertos ao público, dos espectáculos públicos e das actividades recreativas.3. A efectos desta orde, entenderase por Entroido o período comprendido entre o Xoves de Entroido e o Mércores de Cinza, ambos os incluídos, por Semana Santa o período comprendido entre o Domingo de Ramos e o Domingo de Resurrección, ambos os incluídos, e polo Nadal o período comprendido entre o 22 de decembro e o 6 de xaneiro, ambos os incluídos.4. En todos os supostos anteriores, as ampliacións de horario non poderán superar, en ningún caso, en 2 horas os horarios xerais de peche dos establecementos abertos ao público, dos espectáculos públicos e das actividades recreativas.5. Os concellos tamén poderán ampliar o horario xeral de determinados espectáculos públicos musicais de características específicas ou excepcionais ata un máximo de 2 horas. ” Polo que en atención ao exposto, e atendendo ao lugar de celebración da citada festa, e de conformidade coa delegación de alcaldía conferida mediante resolución nº 740/2022 de data de 14 de xullo de 2022. RESOLVO: Primeiro: Autorizar a ampliación de horario aos establecementos hostaleiros para a celebración da festa Hortera de Porto do Son, ata un máximo de 2 horas. Segundo: Notificar a presente ao interesado. Terceiro: Publicar a presente resolución no BOP. En Porto do Son, a 3 de agosto de 2022. O Alcalde, José Luís Oujo Pouso.
08/08/2022 | Administración LocalMunicipal
Narón
Intervención
Edicto aprobación dos padróns fiscais das taxas polos servizos de axuda no fogar do mes de xullo de 2022

EDICTO Por resolución da Alcaldía de data 02/08/2022 resolveuse: PRIMEIRO: Pola necesidade de aprobar, con carácter de urxencia, os padróns fiscais correspondentes á taxa pola prestación do Servizo de Axuda no Fogar, na modalidade de Dependencia e libre concorrencia, do mes de xullo de 2022, e de conformidade co artigo 10 da Lei 40/2015, de 1 de outubro avocar a firma da resolución. SEGUNDO: Aprobar o padrón fiscal correspondente á taxa pola prestación do Servizo de Axuda no Fogar, na modalidade de Dependencia, do mes de xullo de 2022, cun total de 207 contribuíntes e por importe de 19.929,72 €. TERCEIRO: Aprobar o padrón fiscal correspondente á taxa pola prestación do Servizo de Axuda no Fogar, na modalidade de Libre Concorrencia, do mes de xullo de 2022, cun total de 3 contribuínte e por importe de 337,07 €. Exposición: Os padróns quedarán expostos ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas aos padróns, tódolos interesados poderán interpoñer as reclamacións ou alegacións que consideren pertinentes. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 3 de agosto de 2022 A alcaldesa- presidenta Marián Ferreiro Díaz
08/08/2022 | Administración LocalMunicipal
A Laracha
Rectificación inventario. expedientes de investigación camiños públicos

A Secretaria da conta da enmenda ao ditamen emitido pola Comision informativa do pleno: “A Comisión informativa de Pleno celebrada o pasado 22/07/2022 ditaminou favorablemente a proposta da Alcaldía relativa ao expediente de retificación de inventario de camiños municipais. Dende a celebración desa comisión identificáronse 2 camiños a maiores dos que están sinalados na proposta da Alcadía xa ditaminados que convén incorporar ao expediente por razóns de eficacia e economía procedimental. Tendo en conta o previsto no art.97.5 do ROF, na que se define a emenda como a proposta de modificación dun ditame ou proposición presentada por calquera membro, mediante escrito presentado ao Presidente antes de iniciarse a deliberación do asunto, propoño ao Pleno: PRIMEIRO: emendar o ditame da Comision informativa de asuntos xerais do Pleno celebrada o 22/07/2022 para o incorporar ao expediente de retificación de inventario os camiños que se cita como número 19 e 20, de tal xeito que a proposta a aprobar é a seguinte: “PRIMEIRO: incoar expediente de investigación dos seguintes camiños para proceder á súa posterior ALTA e BAIXA no Inventario de bens municipal: SEGUNDO: publicar un anuncio no BOP a efectos de audiencia polo prazo de un mes, e nos expedientes onde houbera terceiros interesados, notificalos individualmente. Publicar tamén o acordo na sede electrónica municipal.” Sometido o asunto a votación, este resulta aprobado por unanimidade dos dezasete (17) membros presentes, D. Sergio Hector Artiguez Gonzalez (PP), D. Juan Prudencio Zavoianu Montañez (PP), Dna. Maria Liduvina Martinicorena Cuchi (PP), Dna. Pablo Anibal Franzoni Ilarri (PP), D. Tiberius Berdote Elena (PP), D. Nelson Daniel Vaqueiro Santofimia (PP), D. Hugo Angel Depoorter Noon (PP), D. Gustavo Cesar De Magalhaes Soguero. (PP), Dna. Fatima Alejandra Virginia Patricia Fernandez Palacios Codol. (PP), Dna. Maria Cielo Cristina Lorena Nahi Peiret. (PP), Dna. Jinxiang Maria Dominga Taladriz Bouzalmad. (PP) Dna. Elena Asuncion Fuentetaja Cotu.(PSOE), Dna. Angie Julieth De Yzaguirre Fondon. (PSOE) Dna. Lucia Antonia Peg Forquet.(PSOE), D. Daniel Luis Neacsu Jawneh. (PSOE), D. Carlos Felipe Soleto Ayres. (BNG) e Yelizaveta Valledor Rasmussen (BNG). A Laracha, 3 de agosto de 2022 O alcalde José Manuel López Varela